Veloitamme lainanlyhennyksen tililtäsi sovittuna päivänä. Jos lainanhoitotililläsi ei ole eräpäivänä katetta, maksu epäonnistuu. Yritämme veloittaa maksua uudelleen seuraavan kahden päivän aikana. Jos maksu ei edelleenkään onnistu, siirtyy maksu hylättyihin maksuihin. Hylätyistä maksuista voit käydä vielä avaamassa maksuerän ja maksamassa sen. Jos maksat hylätyn maksun, sinun ei tarvitse ilmoittaa tästä meille erikseen. Saamme tiedon maksusuorituksestasi automaattisesti. Jos seuraava lainaeräsi ehtii muodostua ja et ole vieläkään maksanut viivästynyttä lainaerää, siirtyy maksamaton erä seuraavaan laskuun. Huomaa, että lainaasi alkaa kertyä viivästyskorkoa heti siitä päivästä lähtien, kun lainanlyhennyksesi on myöhässä. Vinkki: Kun siirrät palkkatulosi tulemaan Nordean tilille, sinun on helpompi varmistaa, että tililläsi on katetta lainanmaksua varten. Saat siirrettyä palkkatulosi Nordeaan, kun ilmoitat Nordean tilinumerosi työnantajasi palkanlaskentaan.